- Քանի մը կէտերու մէջ ամփոփեմ կուսակցութեան օրակարգի պարագան: Մեզի համար շատ կարեւոր է Սփիւռքի մէջ առաջատար դեր ունենալը: Կան սփիւռքեան տարբեր օճախներ՝ Լիբանանը, Սուրիան, Արեւմտեան Ամերիկան, Ֆրանսան, Հարաւայի Ամերիկան, Գանատան, նոր Սփիւռքը՝ նախկին խորհրդային երկիրներու մէջ: Մեզի համար շատ կարեւոր է, որ համասփիւռքեան հասկացողութեամբ, Քալիֆորնիան ունենայ իր տեսակարար կշիռը: Օրակարգ է մեզի համար ասիկա: Մեզի համար օրակարգ է տէր կանգնիլ ազգային պահանջատիրութեան: Երբեք չենք ըսեր, որ ուրիշներէ աւելի տէր կանգնինք, բայց մեզի համար, երբ ունինք այսքան հսկայ թիւ, այսքան հսկայ ներուժ, եւ կարեւոր տոկոս մը մեր գաղութի բաղադրութեան մնացորդացն է Ցեղասպանութեան, ապա մենք մեզ կը պարտաւորեցնենք վճռականօրէն տէր կանգնիլ մեր ազգային պահանջատիրութեան: